Ika-2ng siglo BC

280px|right|thumb|Sarong takal na pirak nin 1 karshapana na ki Hadeng Pushyamitra Shunga (185-149 BC), kagtugdas kan Dinastiya Shunga.

Nagpoon an ika-2ng siglo BC kan enot na aldaw nin 200 BC asin nagtapos kan huring aldaw nin 101 BC. Tiunutubod ining kabtang kan Klasikong panahon, bagaman, depende sa rehiyon na pinag-aadalan, pwedeng mas angay an ibang kaapodan. Tinutubod man ining bilang katapusan kan Aksyal na Panahon. Sa konteksto nin Subangan Mediteranyo, nasasambit ini na panahon Hellenistiko.

Presko pang gayo sa mga kapangganahan sa Ikaduwang Gerang Puniko, nagpadagos na magpahiwas nin Republikang Romano sa mga paralibot na teritoryo, sa kataposi, sinakop an Gresya asin mga kosa nin Amihanan Aprika, pagkatapos runoton an Kartago sa paghinapos kan Ikatolong Gerang Puniko. Namate na gayo an impluwensya nin Roma sa Malapait na Subangan, mantang nagrumpag an mga Hellenistikong estado siring kan Imperyong Seleucid napiritan na makipagsundo sa kagustuhan nin Roma ngani malikayan an pagpasakop sa mga bagong amo nin Sulnopan Mediteranyo. Nasaksihan an katapsan nin siglo an reporma sa Hukbong Romano hale sa banwang hukbo pasiring sa boluntaryong propesyunal na puwersa, sa irarom nin pamomoon kan si bantogan na heneral asin estadista na si Cayo Mario (Reporma ni Mario).

Sa Habagatan Asya, nagrumpag an Imperyong Maurya sa Indya kan inutsan-buhay  si Brihadnatha, an huring emperador, ni Pushyamitra Shunga, sarong heneral na Maurya asin kagtugdas kan Imperyong Shunga.

Sa Habagatan Asya, naabot nin Tsina an pinakaalitoktok na punto sa irarom kan Dinastiyang Han. Pinahiwas nin Imperyong Han an mga kasagkoran kaini haleng Korea sa sirangan hanggan sa Byetnam sa habagatan sundo' sa mga pagdulonan nin Kazakhstan. Sa ika-2 siglo BC man, pinadara nin Han an eksplorador na si Zhang Qian tangarig liboton an mga kadagaan sa sulnopan nganni mabilog an sarong alyansa sa mga Yuezhi asin labanan an mga nomadikong tribu nin Xiongnu.C.Michael Hogan, Silk Road, North China, The Megalithic Portal, ed. A. Burnham (sa Ingles)

 Mga pangyayari 

187 BC: (Hulyo 3) Nagadan si Emperador  nin Seleucid na si Antiochus III sa edad na 53 asin sinundan kan saiyang aki na si Seleucus IV Pilopator.
126 BC: Yaon sa kontrol giraray ni Ptolemy VIII an Alejandria
121 BC: An pasaluib na paggadan ki Cayo Sempronio Graco.
102 BC: Nadaog ni Cayo Mario an Teutones sa Labanan nin Aquae Sextiae.
101 BC: Nadaog ni Cayo Mario an Cimbri sa Labanan sa Vercellae, na nagtapos kan Gerang  Cimbria.

 Mga lataw na tawo 
Antioco IV Epipanes, an huring epektibong poon sa Imperyong Seleucid
Cayo Sempronio Graco, politikong Romano
Cayo Mario, Romanong heneral asin politiko
Sila, Romanong heneral asin politiko
Tiberio Sempronio Graco, Romanong politiko asin estadista
Emperador Wu ng Han (漢武帝,劉徹), ikapitong emperador nin Dinastiyang Han, na pinagbugkos asin pinahiwas an kapangyarihan imperyal sa Tsina.
Zhang Qian (張騫), diplomatikong Tsino asin eksplorador 

Syensya asin pilosopiya
Hiparco, astronomong Griyego
Polibio, historyador na Griyego
Sima Qian (司馬遷), historyador na Tsino

Toltolan

Kategorya:Siglo